Kamu bisa jelasin ke aku soal Stesen kuasa dalam bahasa melayu?

Stesen kuasa (juga dikenali sebagai stesen penjana, loji kuasa, rumah kuasa atau loji penjana) merupakan kemudahan industri untuk penjanaan kuasa elektrik. Di tengah-tengah hampir semua stesen kuasa terdapat sebuah penjana, sebuah mesin berputar yang menukar kuasa mekanik kepada kuasa elektrik dengan menghasilkan gerakan relatif antara medan magnet dan pengalir. Sumber tenaga yang digunakan untuk menghidupkan penjana adalah pelbagai. Ia bergantung kepada kebolehdapatan bahan api, harga yang murah dan kepunyaan syarikat kuasa akan teknologi untuk mendapatkannya. Kebanyakan stesen kuasa di dunia membakar bahan api fosil seperti arang batu, minyak, dan gas asli untuk menjana elektrik, dan sesetengahnya pula menggunakan kuasa nuklear, tetapi terdapat beberapa peningkatan dalam penggunaan sumber yang boleh diperbaharui yang lebih bersih seperti suria, angin, ombak dan hidroelektrik. Stesen kuasa pusat menghasilkan arus ulang alik (AU), selepas Perang Arus Elektrik ketika abad ke-19 yang menunjukkan kelebihan pengagihan AU.